Bobby Charlton

Bobby Charlton (Ashington, Northumberland, 1937ko urriaren 11 - 2023ko urriaren 21a) futbolari ingelesa izan zen, herrialdeko inoizko hoberenetarikoa. Erdilari-aurrelari moduan jokatu izan zuen.

Ingalaterrako futbol selekzio nazionalarekin 1958tik 1970era 106 partida jokatu zituen, orain arte Bobby Moore eta Peter Shilton partidaren marka hori gainditu izan duten bakarrak izanda. Beste alde batetik, selekzioaren inoizko golegile hoberena da oraindik, 49 gol sartu zituelarik.

Selekzioarekin 1966ko Munduko Futbol Txapelketa lortu zuen, eta urte hartan bertan Urrezko Baloia ere eskuratu zuen.

Kirol ibilbidea 
Manchester Uniteden jokatu zuen ia bere ibilbide osoan, 1954tik 1973ra, 606 partidatan arituz eta 199 gol sortuz. Talde honekin Europako Kopa irabazi zuen 1968an.

Azken urteetan talde txikiagoetan ibili izan zen: Preston North End (38 p, 8 g) eta Waterford United (31 p, 18 g) taldeetan hain zuzen ere.

Ikus, gainera 

 FIFA 100

Northumberland konderriko jendea
Ingalaterrako futbolariak
Manchester Unitedeko futbolariak
Preston North End FCeko futbolariak
Urrezko Baloiaren saridunak
Knights Bachelor